joelniklaus/EU_Wikipedias huggingface dataset:
Melodifestivalen 2007

Melodifestivalen 2007 oli Ruotsissa 3. helmikuuta – 10. maaliskuuta 2007 järjestetty laulukilpailu, jossa valittiin Ruotsin edustaja vuoden 2007 Eurovision laulukilpailuun. Kilpailun voitti yhtye The Ark kappaleella The Worrying Kind.

Kilpailun kulku
Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen kolme vähiten ääniä saanutta kappaletta putosivat, minkä jälkeen jäljellä olevien kappaleiden kesken äänestystä jatkettiin. Kahden kierrosten äänten yhteismäärällä mitattuna kaksi eniten ääniä saanutta jatkoi suoraan finaaliin ja seuraavat kaksi toiseen mahdollisuuteen.

1. semifinaali
Ensimmäinen semifinaali kilpailtiin 3. helmikuuta Kinnarps Arenalla Jönköpingissä.

2. semifinaali
Toinen semifinaali kilpailtiin 10. helmikuuta Scandinaviumissa Göteborgissa.

3. semifinaali
Kolmas semifinaali kilpailtiin 17. helmikuuta Swebank Arenalla Örnsköldsvikissä.

4. semifinaali
Neljäs semifinaali kilpailtiin 24. helmikuuta Läkerol Arenalla Gävlessä.

Toinen mahdollisuus
Toinen mahdollisuus kilpailtiin 3. maaliskuuta Rosvalla Eventcenterissä Nyköpingissä. Ensimmäisellä kierroksella toiseen mahdollisuuteen päässeet kahdeksan kappaletta jaettiin neljään pariin, joista jokaisesta puhelinäänestäjät äänestivät toisen toiselle kierrokselle. Toiselle kierrokselle päässeet neljä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.

Ensimmäinen kierros

Toinen kierros

Finaali
Finaali kilpailtiin 10. maaliskuuta Globenilla Tukholmassa. Finaalissa voittajan valitsivat ympäri Ruotsia kokoontuneet 11 alueraatia sekä puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.

Lähteet
http://natfinals.50webs.com/90s_00s/Sweden2007.html

Eurovision laulukilpailu 2007
Ruotsi Eurovision laulukilpailussa
Melodifestivalen
Wistron

'Wistron Corporation () on elektroniikan valmistaja, joka sijaitsee Taiwanissa. Se oli ennen osa Aceria, mutta se on vuodesta 2000 lähtien eriytetty siitä omaksi yhtiökseen. Wistron suunnittelee ja valmistaa tuotteita muille yrityksille myytäväksi omalla tuotemerkillään. Wistronin tuotteita ovat kannettavat ja pöytätietokoneet, palvelimet, tallennuslaitteet, LCD-televisiot, kämmenlaitteet sekä laitteet ja laitteet lääketieteellisiin sovelluksiin.

Lähteet 

Taiwanilaiset elektroniikkayhtiöt
Johanneksen seurakunta (Helsinki)

Johanneksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Johanneksen seurakunnan kirkkoherra on Johan Westerlund.

Seurakunnan kirkkoja ovat Johanneksenkirkko Ullanlinnassa ja St. Jacobs kyrka Lauttasaaressa. Seurakuntaan kuului vuoden 2021 lopussa 11 528 jäsentä, mikä oli 59,3 prosenttia alueen asukkaista.

Kirkkoherrat 
 2009–2014: Stefan Djupsjöbacka
 2014→: Johan Westerlund

Lähteet 
 

Ullanlinna
Helsingin evankelis-luterilaiset seurakunnat
Porvoon hiippakunnan seurakunnat
Matteuksen seurakunta (Helsinki)

Matteuksen seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Matteuksen seurakunnan vt. kirkkoherra on Helene Liljeström.

Seurakunnan kirkko on Matteuksenkirkko Vartiokylässä. Seurakuntaan kuului vuoden 2021 lopussa 5 012 jäsentä, mikä oli 66,0 prosenttia alueen asukkaista.

Kirkkoherrat 
Matteuksen seurakunnassa on vuodesta 1961 lähtien palvellut kuusi eri kirkkoherraa.
 1961–1966: Erik Hedman
 1967–1977: Per Wallendorff
 1977–1979: Eero Sepponen
 1980–2009: Henrik Andersén
 2009–2020: Stefan Forsén
 2020→: Helene Liljeström

Lähteet

Viitteet 

Vartiokylä
Helsingin evankelis-luterilaiset seurakunnat
Porvoon hiippakunnan seurakunnat
Pietarin seurakunta

Pietarin seurakunta () on Suomen evankelis-luterilaisen kirkon ruotsinkielinen seurakunta Helsingissä. Seurakunta kuuluu Porvoon hiippakunnan Helsingin rovastikuntaan. Lisäksi seurakunta kuuluu Helsingin seurakuntayhtymään. Pietarin seurakunnan kirkkoherra on Daniel Björk.

Seurakunnan kirkko on Maunulan kirkko Maunulassa. Seurakuntaan kuului vuoden 2021 lopussa 6 120 jäsentä, mikä oli 62,5 prosenttia alueen asukkaista.

Kirkkoherrat 
 2009–2014: Bengt Lassus
 2015→: Daniel Björk

Lähteet 

Maunula
Helsingin evankelis-luterilaiset seurakunnat
Porvoon hiippakunnan seurakunnat
Flemming Møller Mortensen

Flemming Møller Mortensen (s. 3. heinäkuuta 1963 Skørping) on tanskalainen sosiaalidemokraattisen puolueen poliitikko ja Tanskan nykyinen kehitysyhteistyö- sekä pohjoismaisen yhteistyön ministeri Frederiksenin hallituksessa marraskuusta 2020. Hän on istunut kansankäräjillä vuodesta 2007 ja on koulutukseltaan sairaanhoitaja.

Lähteet

Aiheesta muualla
 Flemming Møller Mortensen Tanskan kansankäräjien verkkosivuilla 

Tanskan ministerit
Vuonna 1963 syntyneet
Elävät henkilöt
Jooel Vatanen

Jooel Vatanen (PT Vatanen)  (s. 1990) on Pohjois-Karjalan Tuupovaarasta kotoisin oleva Porvoolainen kuntosaliyrittäjä, personal trainer ja sosiaalisen median vaikuttaja. 

Vatanen aloitti YouTube-videoiden teon vuonna 2012, sitä ennen hän on kirjoittanut urheilublogia. Vatasella on Instagramissa yli 100 000 seuraajaa ja  Snapchatissa miehen päivittäistä elämää seuraa 180 000 henkilöä. 

Vatanen omistaa Ptvgym Oy -yrityksen. Vuonna 2020 yhtiön liikevaihto oli 752 000 euroa ja tulos 162 000 euroa.

Vuonna 2020 ensimmäistä kertaa järjestetyssä Creator Awards Finland -gaalassa Vatanen valittiin vuoden yrittäjäksi sekä yleisön suosikiksi yli 35 000 äänellä.

Lähteet

Elävät henkilöt
Vuonna 1990 syntyneet
Suomalaiset yrittäjät
Oskari Luoto

Oskari Luoto (s. 21. toukokuuta 2002 Lempäälä) on suomalainen jääkiekkoilija, joka edustaa SM-liigajoukkue Tapparaa. Hän on pelipaikaltaan keskushyökkääjä.

Ura

Seuraura 
Luoto on Lempäälän Kisan kasvatti. Hän siirtyi juniorina sittemmin Tapparaan. Luoto toimi kaudella 2017–2018 seuran C-nuorten varakapteenina. Kaudella 2018–2019 hän oli Tapparan B-nuorten paras pistemies ja syöttäjä tehoilla 21+36=57, joilla Luoto jakoi koko B-nuorten SM-sarjan pistepörssin neljännen sijan Karhu-Kissoja ja Jokereita edustaneen Leo Ringin kanssa.

Maaliskuussa 2020 Luoto teki juniorisopimuksen Tapparan SM-liigajoukkueen kanssa. Hän pelasi kauden 2020–2021 kuitenkin vielä kokonaan seuran U20-joukkueessa, jossa Luoto aloitti myös kauden 2021–2022. Hän voitti joukkueen sisäisen piste- ja maalipörssin tehoilla 21+21=42. Luoto valittiin U20 SM-sarjan helmikuun kuukauden pelaajaksi. Hänet valittiin kauden päätteeksi sarjan toiseen tähdistökentälliseen. Luoto teki Tapparan SM-liigajoukkueessa pääsarjadebyyttinsä Mestarien liigan pudotuspelien ensimmäisen kierroksen ensimmäisessä ottelussa 16. marraskuuta 2021 vieraissa ruotsalaista Växjö Lakers HC:tä vastaan, kun joukkueesta oli useita pelaajia sivussa vatsataudin ja loukkaantumisten myötä. Hänet merkittiin Tapparan nelosketjun oikeaan laitaan Topi Rönnin ja Jere Henrikssonin viereen. Luoto sai ottelussa jääaikaa lopulta vain 14 sekuntia. Hän voitti CHL-hopeaa. SM-liigadebyyttinsä Luoto teki 15. maaliskuuta 2022 Pelicansia vastaan. Hänet merkittiin Tapparan nelosketjun oikeaan laitaan Topi Rönnin ja Petteri Puhakan viereen. Luoto sai ottelussa jääaikaa 9.19 minuuttia. Hän pelasi SM-liigassa kauden aikana neljä runkosarjaottelua ilman tehopisteitä. Tammikuussa 2022 Tappara lainasi Luodon Mestis-joukkue KeuPa HT:hen, jossa hän pelasi kolme ottelua tehden yhden syöttöpisteen.

Toukokuussa 2022 Luoto teki Tapparan kanssa vuoden mittaisen SM-liigasopimuksen.

Maajoukkueura 
Luoto pelasi alle 18-vuotiaiden Hlinka Gretzky Cupissa vuonna 2019. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2019, jolloin Luoto voitti pronssia. Yhteensä hän on pelannut 29 poikien maaottelua.

Pelityyli 
Suomen alle 18-vuotiaiden maajoukkueen valmennusjohto luonnehti Luotoa valitessaan hänet U20 SM-sarjan helmikuun 2022 kuukauden pelaajaksi monipuoliseksi kahden suunnan hyökkääjäksi, joka pystyy tekemään tulosta, mutta on myös vahva kiekottomassa pelissä.

Muuta 
Luodon isoveli Joona pelaa hyökkääjänä NHL-seura Columbus Blue Jacketsin organisaatiossa.

Tilastot

Lähteet

Viitteet 

Suomalaiset jääkiekkoilijat
Tapparan pelaajat
Vuonna 2002 syntyneet
Elävät henkilöt
Kevätkumpu

Kevätkumpu (Vårberga) on yksi Porvoon kaupunginosista. Se sijaitsee noin kahden kilometrin päässä Porvoon keskustasta itään. Kevätkumpu on suurimmalta osin tiheään asuttua kerrostaloaluetta. Kevätkummun väkiluku on noin 7 000.  

Kevätkummun asukkaista 36,4 % oli ulkomaalaistaustaisia vuoden 2019 lopussa.

Palvelut 
Kevätkummun keskuksessa on ostoskeskus, jossa on mm. S-Market, moskeija, apteekki, sivistyskeskus, monta parturikampaamoa, koulu, päiväkoti, kirjasto, kolme kebab ravintolaa, puistoja ja aidattu koirapuisto

Lähteet 

 https://www.s-kanava.fi/sv/toimipaikka/s-market-kevatkumpu-porvoo/518798186
 https://www.porvoo.fi/kantele-talo-kevatkummun-sivistyskeskus
 https://fi-fi.facebook.com/ravintolaaxel/
 https://www.facebook.com/zidiBarbershop/
 https://peda.net/porvoo-borg%C3%A5/oppilaitokset/kev%C3%A4tkummun-koulu 
 https://fi-fi.facebook.com/pages/category/Hair-Salon/Hair-Design-617177265035450/
 https://www.kevatkummunapteekki.fi/

Porvoon kaupunginosat
Syke (11. tuotantokausi)

Suomalaisen sairaalan traumaosastolle sijoittuvan Syke-draamasarjan yhdennentoista tuotantokauden julkaiseminen alkoi Nelonen Median maksullisessa suoratoistopalvelussa Ruutu+:ssa 6. tammikuuta 2022. Kaudella on 32 jaksoa, jotka muodostavat 8 jaksokokonaisuutta.

Kaudella sarjaan palaa Sanna Stellanin esittämä Ella Vaahtera, joka esiintyi sarjan 5. ja 6. kaudella.

Kauden kaksi ensimmäistä jaksoa esitetään 6. tammikuuta 2022 televisiossa Nelosella samana päivänä, kun maksullisena Ruudussa julkaistiin ensimmäiset neljä jaksoa. Sen jälkeen kauden esitys jatkuu Ruudussa niin, että torstaisin ja perjantaisin julkaistaan yksi uusi jakso.

Rooleissa

Keskeisissä rooleissa

Sivurooleissa

Vierailevissa rooleissa

Jaksot

Keskeiset tekijät 
 Ohjaajat: Taavi Vartia ja Toni Laine
 Pääkäsikirjoittajat: Anne Prokofjeff ja Hanna Leivonniemi
 Käsikirjoittajat: Maarit Koskinen, Hannamaija Matila, Anna Meling, Antti Okkonen, Solina Riekkola, Anna Siltala ja Susanna Åke
 Stooritiimi: Maarit Koskinen, Hannamaija Matila, Anna Meling, Antti Okkonen, Solina Riekkola, Anna Siltala ja Susanna Åke
 Kuvaajat: Jyri Hakala ja Antti Ruusuvuori
 Leikkaajat: Meri Itäkodes, Dan Peled ja Teemu Pöllänen
 Lavastaja: Inka Uusitalo-Matilainen
 Tuottaja: Lotta Westerberg
 Vastaavat tuottajat: Olli Haikka, Marko Talli ja Tea Panula (Nelonen Media)

Lähteet

Aiheesta muualla 
 Syke Ruutu-palvelussa

Suomalaiset televisiosarjat
Tuotantokaudet
DikDek – Painajainen majatalossa

DikDek – Painajainen majatalossa on loppuvuodesta 2021 C More -suoratoistopalvelussa julkaistu seitsemänosainen suomalainen komediasarja. Sarjan on ohjannut Rike Jokela ja sen pääkäsikirjoittajana toimi Mike Pohjola. DikDek – Painajainen majatalossa perustuu Juha Vuorisen vuosina 2006–2009 julkaistun Dik Dek -kirjasarjan hahmoihin.

Sarja kertoo työnsä yksityisetsivänä lopettavasta Tapsa Mäkilästä, joka ryhtyy avovaimonsa Annan kanssa pitämään ränsistynyttä majataloa.

DikDek – Painajainen majatalossa esitetään televisiossa MTV3-kanavalla syys-lokakuussa 2022.

Rooleissa

Jaksot

Lähteet

Aiheesta muualla 
 Sarjan traileri YouTubessa

2020-luvun televisiosarjat
C More -alkuperäissarjat
Suomalaiset komediasarjat
Rauman Taiteilijaseura

Rauman Taiteilijaseura on Raumalla vuonna 1945 perustettu taideyhdistys, joka kuuluu Suomen vanhimpiin taiteilijaseuroihin. Yhdistyksen tarkoituksena on edistää kuvataidetta Raumalla ja sen ympäristössä, toimia kuvataiteen ja sen harjoittajien yhdyssiteenä ja etujärjestönä sekä lähentää taiteilijoita ja taideyleisöä. Alun perin yhdistys toimi myös eri taiteenalojen yhdyssiteenä, mutta melko pian muut taidealat kuin kuvataide irtautuivat seurasta.

Historia 

Perustamisestaan lähtien seuran on järjestänyt taidenäyttelyitä ja osallistunut paikalliseen kulttuurikeskusteluun. Rauman Taiteilijaseuran ensimmäinen taidenäyttely pidettiin joulukuussa 1946 Raumanlinnassa. Näyttelyitä pidettiin vuosittain, vaihtuvissa tiloissa, muun muassa Rauman kansalaisopistossa, Rauman seurahuoneella, Karin koululla, Kauppaoppilaitoksella ja Poselassa. Vuosinäyttelyiden arvostelulautakunnassa ovat toimineet muun muassa Einari Wehmas ja Sam Vanni.

Vuonna 1956 taiteilijaseura vuokrasi Pinnalan talon yläkerran käyttöönsä ja tila nimettiin ”Pinnalan Taidesalongiksi”. Taidesalongissa alettiin pitää piirustusiltoja, myyntitilaisuuksia ja näyttelyitä. Pinnalan Salongin toiminnan käynnistänyt pohjoismaisen taiteen näyttely toi ensikerran Raumalle modernistisia virtauksia ja keräsi sekä kehuja että kyseenalaistusta.

Taloudellisista syistä Taidesalongista jouduttiin luopumaan kolmen vuoden toiminnan jälkeen. Seura sai korvaavat tilat Karhulan talosta, jonka piharakennukseen perustettiin grafiikan ateljee. 1960-luvulla seura oli vaikuttamassa Rauman taidemuseon perustamiseen ja on vuodesta 1970 alkaen tehnyt tiivistä yhteistyötä museon kanssa.

Taiteilijaseuran tunnuksen on suunnitellut Arvo Iissalo vuonna 1946.

Puheenjohtajat 

 Arvo Iissalo 1946–1954
 Alpo Sarva 1954–1963
 Unto Kaski 1964
 Arvo Iissalo 1965–1968
 Alpo Sarava 1969–1972
 Raimo Arras 1973
 Elina Salo 1974–1977
 Mirja Luukko 1978–1980
 Hannu Artinaho 1981
 Tarmo Vainio 1982–1983
 Eila Minkkinen 1984–1988
 Pirjo Hamm-Hakamäki 1989–1991
 Riitta Säteri 1991–1995
 Ei puheenjohtajaa 1996
 Irene Nyholm 1997–2009
 Ulla Stenback 2009–2010
 Kirsi Backman 2010–?
 Tommi-Wihtori Roström 2018, 2019

Lähteet

Viitteet 

Rauma
taiteilijaseurat
Louis Armstrong -palkinto

Louis Armstrong -palkinto on suomalaisen Classic Jazz ry:n vuodesta 1991 jakama palkinto perinteisen jazzin hyväksi tehdystä työstä. 2010-luvun alkuvuosina palkinnon jakaminen keskeytyi, kunnes vuonna 2014 sen hallinnointi siirtyi Suomen PerinneJazz ry:lle.

Palkinto on nimetty 1900-luvun alkupuolen jazztrumpetistin Louis Armstrongin mukaan.

Palkinnon saajat

 1991 Jan Lindén
 1992 Pentti Lasanen
 1993 Erik Lindström
 1994 Nalle Nyman
 1995 Jukka Haavisto
 1996 Antti Sarpila
 1997 Unto Haapa-aho
 1998 Kalevi Viitamäki
 1999 Sven Nygård
 2000 Rick Wahlstein
 2001 perhe Brushane
 2002 Helena Siltala ja Johanna Iivanainen
 2003 Pekka Iiramo
 2004 Atro ”Wade” Mikkola
 2005 Osku Rajala
 2006 Pentti Mutikainen
 2007 Jörgen Petersen
 2008 Fred Andersson
 2009 Jorma Railonkoski
 2010 puolustusvoimien sotilassoittokunnat
 2014 Seppo Hovi
 2015 Jerzy Dubiel
 2017 Erkki Hurri
 2018 Matti Heinivaho
 2019 Martti Peippo
 2021 Harri Aavaharju

Lähteet
 Suomalaisia jazzpalkintoja, Perinnejazz.fi. Viitattu 18.11.2021.

Viitteet 

Suomalainen jazz
Musiikkipalkinnot
Suomalaiset taide- ja kulttuuripalkinnot
Rostselmash

Rostselmaš () on venäläinen maatalouskoneyhtiö, joka valmistaa maataloustraktoreita ja puimureita. Yhtiö perustettiin 1929 ja sen kotipaikka on Rostov-na-Donu.

Lähteet

Aiheesta muualla 
 Rostselmaš-leikkuupuimurit Suomen maahantuojan sivustolla
 Rostselmaš-leikkuupuimurit Konedatan sivustolla

Maatalouskonevalmistajat
Scary Stories to Tell in the Dark

Scary Stories to Tell in the Dark on vuonna 2019 ensi-iltansa saanut kauhuelokuva. Elokuvan on ohjannut André Øvredal ja se pohjautuu Alvin Schwartzin tekemään samannimiseen kirjasarjaan. Elokuvaa kuvattiin Yhdysvalloissa sekä Kanadassa ja sen merkittävissä rooleissa esiintyvät Zoe Colletti, Michael Garza, Gabriel Rush, Austin Zajur, Natalie Ganzhorn, Austin Abrams, Dean Norris, Gil Bellows, ja Lorraine Toussaint.

Vuonna 2013 CBS Films hankki oikeudet kirjasarjaan 1212 Entertainmentiltä, tarkoituksenaan tuottaa siitä kokoelokuvan. Tammikuussa 2016 ilmoitettiin että Guillermo del Toro tulisi tuottamaan sekä mahdollisesti myös ohjaamaan projektin CBS Filmsille. Elokuvan ohjaajaksi valittiin kuitenkin lopulta André Øvredal, del Toron, Danielin, Brownin ja Graven vastatessa elokuvan tuotannosta. Elokuvan varsinainen kuvausvaihe alkoi 27. elokuuta 2018 ja päättyi 1. marraskuuta 2018 St. Thomasissa Kanadan Ontariossa.

Scary Stories to Tell in the Darkin julkaisi Lionsgate Films teatraalisesti 9. elokuuta 2019. Elokuva sai pääosin positiivisen vastaanoton elokuvakriitikoilta jotka kehuivat lähdemateriaalista otettujen kauhupiirteiden kuvastamista. Elokuva oli kaupallinen menestys sen myytyä maailmanlaajuisesti 104,5 miljoonaa dollaria elokuvan budjetin ollessa noin 28 miljoonaa dollaria.

Lähteet 

Vuoden 2019 elokuvat
Yhdysvaltalaiset elokuvat
Kanadalaiset elokuvat
Kauhuelokuvat
Karin Birgitte Ehrnrooth

Kreivitär Karin Birgitte Ulrica Henny Ellen Ehrnrooth (Schack) (11. tammikuuta 1925 Møgeltønder, Tanska – 19. syyskuuta 2019 Turku) oli Tanskan kuningatar Ingridin entinen hovinainen ja jalkaväenkenraalin, Mannerheim-ristin ritarin Adolf Ehnroothin puoliso.

Karin Birgitte Ehrnroothin vanhemmat olivat Karin (o.s. von Schack) ja maakreivi Otto Didrik Schack.  Hän syntyi ja kasvoi Schackenbogin linnassa Etelä-Jyllannissa lähellä Tønderiä. Hän suoritti ylioppilastutkinnon vuonna 1943 ja opiskeli sen jälkeen oikeustieteitä ja kieliä. Työskenneltyään joitakin kuukausia Tanskan Punaisen Ristin palveluksessa kreivitär siirtyi vuonna 1948 Tanskan hovin palvelukseen, jossa hän toimi kuningatar Ingridin hovinaisena.

Kreivitär Karin Birgitte Schack ja kenraalimajuri Adolf Ehrnrooth vihittiin avioliittoon 16. elokuuta 1959 suvun omistaman Schackenborgin linnaan kuuluvassa Mögeltönderin kirkossa. Parin asettui asumaan Kakskerrassa sijaitsevalle Solgårdenin tilalle. Avioliittonsa aikana Karin Brigitte Ehrnrooth suhtautui torjuvasti julkisuuteen, mutta osallistui puolisonsa uraan liittyviin tilaisuuksiin.

Lähteet 

Aateliset
Kuuluisien suomalaisten henkilöiden puolisot
Tanskalaiset henkilöt
Vuonna 1925 syntyneet
Vuonna 2019 kuolleet
Rauman Taideyhdistys

Rauman Taideyhdistys ry on Raumalla vuonna 1962 perustettu taideyhdistys. Paikkakunnalla toimi jo Rauman Taiteilijaseura, joka oli ammattikuvataiteilijoiden yhdistys. Rauman Taideyhdistys puolestaan oli tarkoitettu harrastajille.

Rauman taidemuseon perustaminen 
Taideyhdistyksen perustamisesta lähtien sen piirissä keskusteltiin taidemuseon perustamisesta Raumalle. Yhdistyksen vuosikokouksessa 25.3.1969 puheenjohtaja, kuvataiteilija Alpo Sarava teki virallisen aloitteen taidemuseon perustamisesta kotitalonsa Pinnalan rakennuksiin. Kaupunki hyväksyi aloitteen ja myönsi museolle vuotuisen avustuksen kesäkuussa 1969. Museota hallinnoimaan perustettiin Rauman Taidemuseon Säätiö, jonka osapuolia olivat Rauman taideyhdistys ja Rauman kaupunki. Pinnalan talo siirtyi säätiön omistukseen heinäkuussa 1969 ja vuonna 1970 avattiin Rauman taidemuseo.

Näyttelytoiminta 
Yhdistyksellä on perustamisesta lähtien ollut aktiivinen näyttelytoiminta. Vain vuonna 1969 ei pidetty näyttelyä, koska yhdistys oli kiireinen Rauman taidemuseon perustamisen parissa. Vuodesta 1974 yhdistys on järjestänyt Ars Rauma –nimisiä kutsunäyttelyitä. Vuodesta 2007 alkaen näyttelyitä on järjestetty joka toinen vuosi.

Yhdistys nykyään 
Taideyhdistys omistaa merkittävän kuvataidekokoelman, jonka teokset on sijoitettu esille julkisiin tiloihin Raumalla. Yhdistys jakaa myös stipendejä Rauman Kuvataidekoulun opiskelijoille sekä kuvataiteessa menestyneelle lukiolaiselle.

Lähteet

Viitteet 

Rauma
taiteilijaseurat
Urochloa

Urochloa on hirssien lähisukuinen heinäsuku. Suvussa on 86 yksi- ja monivuotista lajia, joita esiintyy Yhdysvalloissa, Keski- ja Etelä-Amerikassa, Afrikassa, Etelä-Aasiassa, Australiassa ja Oseaniassa.

Lajeja 
 mauritiuksenhirssi eli mauritiuksenheinä (Urochloa mollis (Sw.) Morrone & Zuloaga)
 maksahirssi (Urochloa panicoides P.Beauv.)

Lähteet

Aiheesta muualla 
 Finto: Kassu – Kasvien suomenkieliset nimet: Urochloa

Heinäkasvit
Tarik Taleb

Tarik Taleb (s. 3. syyskuuta 1977 Guercif, Taza, Marokko) on informaatiotieteiden tohtori, joka työskentelee mobiiliverkkojen ohjelmallistamisen ja palvelujen räätälöinnin (kustomoinnin) professorina Aalto-yliopistossa ja sivutoimisesti myös Oulun yliopistossa.

Taleb opiskeli japanilaisessa Tōhokun yliopistossa Sendaissa tietotekniikkaa ja valmistui sieltä insinööriksi (B.Eng., 2001) ja edelleen informaatiotieteiden maisteriksi ja tohtoriksi (M.Sc. 2003, Ph.D. 2005). 

Taleb kuuluu viitatuimpien tutkijoiden joukkoon tieteenalallaan. Marraskuussa 2020 hän nousi Clarivaten Highly Cited Researches -listalle tietotekniikan alalta (Computer Science).  Hän oli myös vuonna 2021 vastaavalla listalla yhtenä noin kahdestakymmenestä Suomessa työskentelevästä tutkijasta tällä maailman viitatuimpien tutkijoiden listalla. Listalle ylsi vuonna 2021 kaikkiaan noin 6 600 tutkijaa maailmasta.

Teoksia 
 Tarik Taleb, Rui Luis Aguiar, Imen Grida Ben Yahia, et al. (2020) White paper on 6G networking. Oulu : University of Oulu. E-book, ISBN 978-952-62-2684-2, (9,3 MB; pdf) 
 Yulei Wu, Sukhdeep Singh, Tarik Taleb, Abhishek Roy, Harpreet S. Dhillon, Madhan Raj Kanagarathinam, Aloknath De  (editors, 2021) 6G Mobile Wireless Networks. Springer Nature Switzerland AG, ISBN 978-3-030-72776-5 (hardcover), ISBN 978-3-030-72779-6 (softcover), ISBN 978-3-030-72777-2 (ebook)

Lähteet

Aiheesta muualla
Tarek Talibin Google Scholar -profiili  (google.com)
Mosa!c Lab, lead by Tarek Talib/ Aalto University  (mosaic-lab.org)

Elävät henkilöt
Vuonna 1977 syntyneet
Marokkolaiset tieteilijät
Aalto-yliopiston professorit
Viitatuimmat tutkijat Clarivaten mukaan
Tony Robert-Fleury

Tony Robert-Fleury (1. syyskuuta 1837 - 8. joulukuuta 1911) oli ranskalainen taidemaalari. Robert-Fleury toimi myös taideopettajana ja oli oppilaidensa parissa erittäin pidetty. Hänen oppilaisiinsa kuului myös suomalainen Alex Federley.

Robert-Fleuryn isä oli taidemaalari Joseph-Nicolas Robert Fleury ja hänen taideopettajansa oli Léon Cogniet. Ensimmäisen näyttelynsä Pariisin salongissa hän piti vuonna 1864 ja hänen töitään palkittiin vuosina 1866, 1867 ja 1870. Vuoden 1899 maailmannäyttelystä hän sai kultamitalin ja hänelle myönnettiin oikeus laittaa töitään esille ilman kriitikoiden esikarsintaa. Vuonna 1904 hänet nimitettiin William Adolphe Bouguereaun seuraajaksi Ranskan taiteilijaliiton johtoon. Vuodesta 1908 hän hän johti Taylor foundationin johtajaksi, mitä tehtävää hän hoiti kuolemaansa saakka.

Uransa varrella Robert-Fleury vastaanotti useita ammatillisia huomionosoituksia, kuten Ranskan kunnialegioonan upseerin arvon vuonna 1884 ja komentajan arvon vuonna 1907.

Robert-Fleury aloitti uransa akateemisena historiamaalarina, mutta uran loppupuolella hänen tyylinsä alkoi vapautua. Hän käytti värejä vapautuneemmin sekä sivellintä rennommin.

Viitteet

Lisää aiheesta 
 

 Ranskalaiset taidemaalarit
 Vuonna 1837 syntyneet
 Vuonna 1911 kuolleet
Pernille Rosenkrantz-Theil

Pernille Rosenkrantz-Theil (s. 17. tammikuuta 1977 Skælskør) on tanskalainen sosiaalidemokraattisen puolueen poliitikko ja Tanskan nykyinen lapsi- ja opetusministeri Frederiksenin hallituksessa kesäkuusta 2019. Hän on istunut kansankäräjillä vuodesta 2011 ja aiemmin vuosina 2001–07. Tuolloin hän edusti yhtenäisyyslistaa.

Muuta
Rosenkrantz-Theil oli 17-vuotiaana mukana tempauksessa, jossa kansankäräjien istuntosaliin tuotiin juoksentelemaan eläviä kanoja. Tarkoituksena oli kiinnittää huomiota siihen, että häkkikanoilla oli suhteessa enemmän tilaa kanaloissa kuin lukiolaisilla luokkahuoneissa.

Teokset
 Milsted, Thomas & Rosenkrantz-Theil, Pernille. Ned og op med stress. Gyldendal, 2009. ISBN 9788702254716
 Halsboe-Jørgensen, Ane & Rosenkrantz-Theil, Pernille. Det betaler sig at investere i mennesker : en bog om sociale investeringer, tidlig indsats, finansministeriets regnemodeller & SØM. Axl, 2018. ISBN 9788797066102

Lähteet

Aiheesta muualla
 Pernille Rosenkrantz-Theil Tanskan kansankäräjien verkkosivuilla 

Tanskan opetusministerit
Vuonna 1977 syntyneet
Elävät henkilöt
Suonenjoen Pallo

Suonenjoen Pallo (Supa-52) on vuonna 1952 perustettu suonenjokelainen jalkapallo- ja futsalseura. Seura pelaa kotiottelunsa Suonenjoen keskuskentällä. Suonenjoen Pallolla on toimintaa useissa juniori-ikäluokissa. Kaudella 2021 Suonenjoen Pallo pelasi Vitosessa, jossa se voitti lohkonsa. Seuran futsaljoukkue pelasi kaudella 2021 Futsal-Nelosessa sijoittuen kuudenneksi.

Suonenjoen Pallo on pelannut Suomen kolmanneksi korkeimmalla sarjatasolla vuosina 1971–1972 (3. divisioona) ja vuosina 1983–1984 (2. divisioona). Seuran kasvatteja ovat muun muassa jalkapalloilija Reijo Vaittinen sekä futsalpelaajat Mikko Kytölä ja Jukka Kytölä.

Lähteet 

Suomalaiset jalkapalloseurat
Suonenjoki
Luettelo Kiinan estämistä verkkosivuista

Luettelo Kiinan estämistä verkkosivuista sisältää sellaisia verkkosivuja, joille pääsyn Kiinan viranomaiset ovat estäneet. Tähän käytetään ns. suurta palomuuria.

Estetyille sivustoille on kuitenkin mahdollista päästä käyttämällä VPN-palveluita, joiden käyttöä kuitenkin suitsitaan Kiinassa.

Luettelo estetyistä verkkosivuista 
Huomioi, että suurta palomuuria käytetään mielivaltaisesti ja päätöksiä tehdään näennäisesti summamutikassa, koska Kiinan oikeuslaitos ei ole itsenäinen. Luettelon, ja yksittäisten verkkosivujen status, paikkaansapitävyys kannattaa siis tarkistaa tarpeen vaatiessa. Sivusto ViewDNS.info ylläpitää työkalua, josta voi tarkistaa yksittäisen sivuston tilanteen domain-nimen perusteella.

Kaikki pornografiset sivustot on estetty, koska pornografia on kategorisesti kielletty Kiinassa.

Lähteet

Aiheesta muualla 

 Chinese Firewall Test -sivusto

Sensuuri Kiinassa
Verkkosivustot
Luettelot Kiinasta
Hong Kong Free Press

Hong Kong Free Press (lyh. HKFP) on hongkongilainen verkkolehti. Lehti on ilmainen ja voittoatavoittelematon. Sivusto on perustettu vuonna 2015. Se on yksi ainoista paikallisista vapaista medioista, jotka ovat toiminnassa Hongkongin kansallisen turvallisuuden lain tultua voimaan.

Vuonna 2021 norjalaiset kansanedustajat Ola Elvestuen, Terje Breivik ja Jon Gunnes ehdottivat HKFP:ta Nobelin rauhanpalkinnon saajaksi.

Sivustolle pääsy on estetty Manner-Kiinassa.

Lähteet 

Hongkongilaiset viestimet
Kiinalaiset verkkosivustot
4H Etelä-Suomi

4H Etelä-Suomi on 4H-järjestön Suomen Suomen 4H-liitto ry:n alueneuvosto, joka koordinoi lukuisien 4H-yhdistysten toimintaa Uudellamaalla, Kymenlaaksossa ja Etelä-Karjalassa sekä Varsinais-Suomessa. Sen puheenjohtaja on Suomen maa- ja metsätalousministeriön neuvotteleva virkamies Christell Åström ja alueneuvostossa ovat mukana mm. Karjalan Keskustanaisten, Laurea-ammattikorkeakoulun, Varsinais-Suomen kylät ry:n, Virolahden kunnan, Maskun kunnan,  Luonnon-, ympäristö- ja metsätieteilijöiden liitto Loimun, Demarinuorten, Suomen Metsäkeskuksen Kaakkoisen palvelualueen ja Espoon kaupungin edustaja Niipperistä. Alueen toiminnajohtaja on metsänhoitaja Jaakko Niippala.

Alueneuvoston alueella on kolme kotieläinpihaa. Koko Suomen 4H-yhteisön piirissä niitä on neljä.

Lähteet 

4H
Etelä-Karjala
Uusimaa
Varsinais-Suomi
Typologia (teologia)

Typologia () on kristillisen teologian oppi, jonka mukaan Vanhan testamentin henkilöt ja tapahtuvat enteilevät Jeesuksen elämää ja sovitustyötä. Kreikan sana typos esiintyy jo Uudessa testamentissa: Roomalaiskirjeessä (5:14) Paavali sanoo Adamin olevan esikuva Kristuksesta.

Luterilainen.net-sivuston mukaan ”esikuvat osoittavat, että Jumala toimii historiassa toistuvalla tavalla.” Vanhan testamentin tapahtumat toistuvat Uudessa testamentissa, mikä sitoo teokset yhteen. Heprealaiskirjeen mukaan valmis työ on kuitenkin esikuvia arvokkaampi: uusi liitto on vanhaa parempi, ja kristuksen uhri vanhan testamentin uhreja parempi.

Lähteet 

Kristillinen teologia
Katutason byrokraatti

Katutason byrokraatti  tarkoittaa suoraan asiakkaiden kanssa tekemisissä olevaa työntekijää. Katutason virkamiehet suorittavat ja/tai valvovat hallituksen lakien ja julkisen vallan edellyttämiä toimia turvallisuudesta koulutukseen ja sosiaalipalveluihin

Katutason byrokratian ja katutason byrokraatin käsitteen loi ensimmäisenä Michael Lipsky vuonna 1969.

Kirjallisuutta

Lähteet 

Julkishallinto
Adamo

Adamo on muun muassa seuraavien henkilöiden sukunimi: 

 Amelia Adamo (s. 1947), ruotsalainen päätoimittaja
 Andrea Adamo (s. 1991), italialainen jalkapalloilija
 Christine Adamo (s. 1965), ranskalainen kirjailija
 Délizia Adamo (s. 1952), italialais-belgialainen laulaja, tunnettu myös nimellä Délizia
 Emma Adamo (s. noin 1963), brittiläinen yrittäjä
 Frank Adamo (1893–1988), yhdysvaltalainen lääkäri
 Giulia Adamo (s. 1949), italialainen poliitikko
 Mark Adamo (s. 1962), yhdysvaltalainen säveltäjä 
 Matteo Marchisano-Adamo (s. 1973), yhdysvaltalainen säveltäjä
 Momo Adamo (1895–1956), amerikanitalialainen mafian jäsen
 Nicola Adamo (s. 1959), italialainen poliitikko
 Salvatore Adamo (s. 1943), italialais-belgialainen säveltäjä ja laulaja, tunnettu myös nimellä Adamo

Katso myös
 Adamov
 Dell Adamo, kannettava tietokone
Anna Sapir Abulafia

Anna Sapir Abulafia on Oxfordin yliopiston abrahamilaisten uskontojen tutkimuksen professori. Hän on tutkinut erityisesti keskiajan kristinuskon ja juutalaisuuden välistä vuorovaikutusta.

Abulafia syntyi New Yorkissa. Hänen perheensä muutti Alankomaihin 1967, missä hän kävi koulunsa loppuun ja opiskeli Amsterdamin yliopistossa historiaa. Abulafia valmistui historiasta kandidaatiksi 1974 ja tohtoriksi 1978. Teologian tohtorin tutkinnan hän suoritti 1984 aiheenaan kirkkohistoria.

Abulafia teki ensin akateemista uraa Alankomaissa, mutta muutti myöhemmin Yhdistyneeseen kuningaskuntaan. Vuosina 1981–1986 hän työskenteli Clare Hallissa, vuosina 1987–2015 Lucy Cavendish Collegessa ja vuosina 2013–2015 Newnham Collegessa. Vuodesta 2015 hän on toiminut Oxfordin yliopistossa abrahamilaisten uskontojen tutkimuksen professorina.

Vuonna 1998 Abulafia valittiin Royal Historical Societyyn ja vuonna 2020 British Academyyn.

Lähteet 

Brittiläiset historioitsijat
Syntymävuosi puuttuu
Elävät henkilöt
Rick Owens

Richard Saturnino Owens (s. 18. marraskuuta 1962 Porterville, Kalifornia, Yhdysvallat) on yhdysvaltalaissyntyinen muotisuunnittelija, joka tunnetaan parhaiten nimeään kantavasta vaatemerkistään. Rick Owens -vaatemerkin lisäksi Owens on perustanut OWENSCORP-nimisen yrityksensä alle useita sisarmerkkejä, joihin lukeutuu Rick Owensin diffuusiolinja eli vaatemerkki DRKSHDW, huonekalumerkki Rick Owens Furniture, sekä HUNRICKOWENS-niminen, kalliimpiin materiaaleihin keskittynyt vaate- ja asustemerkki.

Yksityiselämä 
Rick Owens opiskeli muotisuunnittelua Otis College of Art and Designissa, josta hän valmistui vuonna 1981.

Owens on naimisissa Michèle Lamyn kanssa. Lamy työskentelee läheisesti Rick Owensin kanssa ja on ollut perustamassa OWENSCORPia. Lamy on Rick Owens Furnituren toiminnanjohtaja.

Vaatteet 
Rick Owens -merkin vaatteet edustavat avantgarde-tyyliä, jota on kuvailtu ”Glamour-goottilaiseksi”.

Vaatteiden leikkaukset ovat usein vääristyviin muotoihin ja mittasuhteisiin nojaavia. Materiaaleina niissä on usein nahka, farkkukangas, puuvilla ja villa, viskoosi sekä muut, erikoisemmat materiaalit. Rick Owensin vaatteiden yleisin väri on musta. Tummat, maanläheiset värit ovat brändille ominaisia, mutta myös vaaleat ja värikirkkaat vaatteet ovat usein esillä.

Merkin suosituimpiin tuotteisiin kuuluvat sen valmistamat kengät, kuten koripallokenkää mukaileva Geobasket ja uudempi, sukupuolineutraali Kiss Boot -korkokenkä.

Lähteet

Aiheesta muualla 

Yhdysvaltalaiset muotisuunnittelijat
Vuonna 1962 syntyneet
Elävät henkilöt
China Times

China Times () on taiwanilainen kiinankielinen sanomalehti. Vuonna 2017 sen levikki on arvioilta 135 000.

Vuonna 2008 lehden osti taiwanilainen Want Want -yhtiö, joka valmistaa mm. riisikakkuja ja makujuomia. Yhtiö osti 51 % China Timesin osakkeista. Hieman ennen asian julki tuloa myös hongkongilaisen Jimmy Lain arveltiin pyrkivän ostamaan lehti. 

Lehti on poliittisesti kallellaan pan-siniseen -liittoon. Lehteä on myös arvosteltu sen väitetyistä läheisistä suhteista mannerkiinalaisen Taiwanin asiain viraston kanssa.

Lähteet 

Taiwanilaiset sanomalehdet
Tiziano Siviero

Tiziano Siviero (s. 28. lokakuuta 1957) on uransa päättänyt italialainen rallin kartanlukija ja kaksinkertainen maailmanmestari. Hän ajoi käytännössä koko 78 MM-rallia kattaneen uransa maanmiehensä Miki Biasionin kartanlukijana.

Ensimmäisen MM-rallinsa Siviero ja Biasion ajoivat vuoden 1980 Sanremon rallissa 1-ryhmän Opel Asconalla. Ensimmäisen kilpailunsa tehdastallissa he ajoivat vuoden 1983 Sanremon rallissa Lancian kakkosteamin Totip Jolly Clubin Lancia 037:lla. Seuraavana vuonna ohjelmassa oli viisi MM-rallia. Näistä Korsikalta kotiin tuomisina oli uran ensimmäinen palkintopallisijoitus.

Kaudelle 1986 Siviero ja Biasion siirtyivät tehtaan ykkösteamin Martini Lancian vahvuuteen ja kalustoksi vaihtui nelivetoinen Lancia Delta S4. Kauden seitsemästä osakilpailusta tuloksena oli neljä keskeytystä ja kolme palkintopallipaikkaa. Kruunuksi voitto Argentiinan rallista.

Kaudelle 1987 B-ryhmän kalusto vaihtui A-ryhmään ja seitsemästä ajetusta MM-rallista tuloksena oli kolme voittoa ja viisi palkintopallisijoitusta. Kaudella 1988 ohjelmassa oli kuusi MM-rallia. Kauden avaus Monte Carlossa päättyi tekniseen vikaan mutta muutoin autokunnan vauhti oli omaa luokkaansa, mistä todisteena neljä voittoa ja yksi toinen tila. Kauden loppupisteissä autokunta löytyi sijalta yksi. Kaudella 1989 autokunta ajoi jälleen kuusi MM-rallia voittaen niistä viisi. Uran ensimmäisestä Suomen MM-rallista oli tuloksena kuudes sija. Kauden päätteeksi Biasion ja Siviero kruunattiin toistamiseen maailmanmestareiksi. Kausi 1990 sisälsi seitsemän osakilpailua, joista autokunta voitti kaksi. Safarirallissa petti moottori ja Sanremon ralli päättyi ulosajoon. Kaudella 1991 autokunta Biasion ja Siviero ajoivat seitsemän MM-osakilpailua ilman voittoja. Tuloksena oli kuitenkin kaksi keskeytystä ja viisi palkintopallisijoitusta.

Kaudelle 1992 Lancia vaihtui Fordin tehdastallin Sierraan, joka ei kuitenkaan ollut voittaja-auto. Kauden tuloksissa autokunta sijoittui vain kahdesti palkintopallille. Seuraavalle kaudelle Sierra vaihtui uudempaan Escort Cosworthiin, jolla autokunta ehti jälleen kärjen vauhtiin. Kreikan Akropolis-rallista oli tuloksena voitto ja kauden mittaan he saavuttivat kolme muutakin palkintopallisijoitusta. Kausi 1994 jäi Sivieron viimeiseksi MM-tasolla. Portugalista ja Sanremosta oli tuomisina palkintopallisijoitukset, Monte Carlosta ja Korsikalta tuloksena oli sijat neljä ja viisi. Muissa neljässä rallissa kisa jäi kesken teknisten ongelmien vuoksi.

Vuoden 2001 RAC-rallissa Siviero teki yhden kisan mittaisen paluun toimiessaan PWRC-luokassa maanmiehensä Simone DeMartinin kartanlukijana.

MM-rallien ohella Siviero ja Biasion voittivat ralliautoilun Euroopanmestaruuden kaudella 1983.

Vuonna 2006 Siviero ja Biasion osallistuivat San Remo Rallylegend kilpailuun nolla-autotehtävissä. 2011 he toimivat niin ikään nolla-autotehtävissä Toscanan historic-rallissa ja toistaiseksi viimeisen kerran he ajoivat yhdessä vuoden 2015 Sardinian MM-rallin nolla-autossa.

Lähteet 
 Tiziano Sivieron profiili  eWRC-results.com-sivustolla. 

Italialaiset kartanlukijat
Vuonna 1957 syntyneet
Elävät henkilöt
Trine Bramsen

Trine Bramsen (s. 26. maaliskuuta Svendborg) on tanskalainen sosiaalidemokraattisen puolueen poliitikko ja Tanskan nykyinen liikenneministeri sekä tasa-arvoministeri Frederiksenin hallituksessa helmikuusta 2022. Tätä ennen hän oli saman hallituksen puolustusministeri vuosina 2019–2022. Hän on istunut kansankäräjillä vuodesta 2011.

Lähteet

Aiheesta muualla
 Trine Bramsen Tanskan kansankäräjien verkkosivuilla 

Tanskan puolustusministerit
Tanskan liikenneministerit
Vuonna 1981 syntyneet
Elävät henkilöt
Ane Halsboe-Jørgensen

Ane Halsboe-Jørgensen (s. 4. toukokuuta 1983 Fjerritslev) on tanskalainen sosiaalidemokraattisen puolueen poliitikko ja Tanskan nykyinen kulttuuri- ja kirkkoministeri Frederiksenin hallituksessa elokuusta 2021. Aiemmin hän toimi samassa hallituksessa opetus- ja tutkimusministerinä. Hän on istunut kansankäräjillä vuodesta 2011.

Teokset
 Halsboe-Jørgensen, Ane & Rosenkrantz-Theil, Pernille. Det betaler sig at investere i mennesker : en bog om sociale investeringer, tidlig indsats, finansministeriets regnemodeller & SØM. Axl, 2018. ISBN 9788797066102

Lähteet

Aiheesta muualla
 Ane Halsboe-Jørgensen Tanskan kansankäräjien verkkosivuilla 

Tanskan ministerit
Tanskan kulttuuriministerit
Tanskan opetusministerit
Vuonna 1983 syntyneet
Elävät henkilöt
Niklas Kokko

Niklas Kokko (s. 14. maaliskuuta 2004 Oulu) on suomalainen jääkiekkomaalivahti, joka Mestis-joukkue Kokkolan Hermeksessä toistaiseksi voimassa olevalla sopimuksella lainalla SM-liigajoukkue Oulun Kärpistä.

Ura

Seuraura 
Kokko aloitti jääkiekkoilun nelivuotiaana Oulun Kärpissä. Hän voitti kauden 2018–2019 päätteeksi C-nuorten Suomenmestaruuden. Kaudella 2019–2020 Kokko pelasi Kärppien C- ja B-nuorissa sekä myös A-nuorissa yhden ottelun vain 15-vuotiaana. Hänet palkittiin kauden päätteeksi B-nuorten SM-sarjan parhaana maalivahtina Jarmo Myllys -palkinnolla ja valittiin sarjan ensimmäiseen tähdistökentälliseen. Kauden 2020–2021 Kokko pelasi kokonaan Kärppien U18-joukkueessa (aik. termi B-nuoret).

Kauden 2021–2022 Kokko pelasi lähes kokonaan Kärppien U20-joukkueessa. Hänet valittiin U20 SM-sarjan helmikuun kuukauden nuoreksi pelaajaksi. Kokko voitti koko sarjan nollapelitilaston torjumalla alkusarjassa ja ylemmässä jatkosarjassa yhteensä kuusi nollapeliä. Hänet valittiin kauden päätteeksi U20 SM-sarjan toiseen tähdistökentälliseen. Kokko nousi harjoituskaudella myös Kärppien SM-liigajoukkueeseen Joel Blomqvistin aisapariksi, kun Stanislav Galimovilla kesti noin kuukauden saada viisumiasiat kuntoon ja päästä Venäjältä Suomeen. Kokko pelasi harjoituskaudella kahdessa ottelussa yhteensä 59.37 minuutin ajan. Hän sai tililleen ensimmäisen ja kauden ainoaksi jääneen SM-liigaottelunsa 19. marraskuuta 2021 vieraissa JYPiä vastaan, kun Kokko vaihdettiin loukkaantuneen Stanislav Galimovin tilalle Kärppien maaliin ajassa 58.50. Hän torjui 1.20 minuutin aikana kerran. Kärpät voitti ottelun lopulta murskalukemin 1–10. Kokon debyytistä erikoisen teki myös se, että myös JYPin maalilla liigadebyyttinsä teki toinen 17-vuotias Topias Leinonen.

Joulukuussa 2021 Kokko teki Kärppien kanssa kolmivuotisen SM-liigasopimuksen.

Seattle Kraken varasi Kokon toisella kierroksella 58. pelaajana NHL:n varaustilaisuudessa 2022. Hän oli koko varaustilaisuuden toisena varattu maalivahti maanmiehensä Topias Leinosen jälkeen. NHL:n suomenkielisillä sivuilla tilaisuuden jälkeen tehdyn analyysin mukaan Kokko oli varaustilaisuuden suurimpia suomalaisyllättäjiä, sillä hänen varaustaan ei pidetty edes varmana.

Elokuussa 2022 Kärpät lainasi Kokon toistaiseksi voimassa olevalla sopimuksella Kokkolan Hermekseen.

Maajoukkueura 

Kokko pelasi alle 18-vuotiaiden MM-kilpailuissa vuonna 2022, jolloin hän voitti pronssia. Kokko kuitenkin toimi Suomen pääasiallisena kakkosmaalivahtina Topias Leinoselle ja hän pelasi vain avausottelun Sveitsiä vastaan. Kokko pelasi myös alle 18-vuotiaiden Hlinka Gretzky Cupissa vuonna 2021. Hän edusti myös alle 16-vuotiaiden maajoukkuetta Sveitsin Lausannessa järjestetyissä nuorten olympiakisoissa vuonna 2020, jolloin Kokko toimi kuitenkin pääasiallisena kakkosmaalivahtina Topias Leinoselle ja hän pelasi vain 15 minuuttia yhdessä ottelussa. Yhteensä Kokko on pelannut yhden nuorten ja 15 poikien maaottelua.

Tilastot

Maajoukkuetilastot

Lähteet

Viitteet 

Suomalaiset jääkiekkomaalivahdit
Oulun Kärppien pelaajat
Kokkolan Hermeksen pelaajat
Seattle Krakenin varaamat pelaajat
Vuonna 2004 syntyneet
Elävät henkilöt
Coffey

Coffey on muun muassa seuraavien henkilöiden sukunimi:

 Elizabeth Coffey (s. 1948), yhdysvaltalainen näyttelijä
 Jeremiah Joseph Coffey (1933–2014), irlantilaissyntyinen australialainen roomalaiskatolinen piispa
 Paul Coffey (s. 1961), kanadalainen jääkiekkoilija
 Russell Coffey, (1898–2007), yhdysvaltalainen sotilas
 Tabatha Coffey, (s. 1967), australialainen hiusstylisti, televisiopersoona, kirjailija ja yrittäjä
 Thérèse Coffey (s. 1971), brittiläinen konservatiivipuolueen poliitikko ja ministeri.
Cinnamomum loureiroi

Cinnamomum loureiroi on kanelipuihin kuuluva kasvilaji, jota esiintyy luonnonvaraisena Vietnamissa. Se on yksi neljästä tärkeimmästä lajista, joista saadaan kanelin nimellä myytävää maustetta. Kasvitieteilijät eivät ole kuitenkaan yksimielisiä siitä, onko Cinnamomum loureiroi oma lajinsa vai samaa lajia kuin kassiakaneli (Cinnamomum aromaticum tai Cinnamomum cassia). Erään tutkimuksen mukaan Cinnamomum loureiroi sisältää suurempia pitoisuuksia kumariinia ja kanelialdehydiä kuin kassiakaneli. Tieteellinen nimi Cinnamomum loureiroi on annettu portugalilaisen lähetyssaarnaajan ja kasvitieteilijän João de Loureiron mukaan.

Cinnamomum loureiroi -lajin kuorta käytetään kassiakanelin tavoin ruoanlaitossa, koska sillä on kitkerämpi ja aromaattisempi maku. Vietnamilaisessa keittiössä kuorta käytetään Phở-nuudelikeiton liemen valmistuksessa. Korkean kumariinipitoisuuden myrkyllisyyden vuoksi suositeltu päiväannos on yhden teelusikallisen verran. Eräiden tutkimusten mukaan kumariinipitoisuus voi olla 6,97 grammaa yhdessä kilogrammamäärässä maustetta. Kumariinin myrkyllisyydestä huolimatta mausteella on havaittu verenpainetta, diabetesta ja infektioita alentavia vaikutuksia.

Kuvia

Lähteet 

loureiroi
Maustekasvit
Myrkylliset kasvit
Vietnamilainen keittiö
Autokauppias

Autokauppias on yksi monista myynnin ammateista. Automyyjä on vähittäiskauppias, joka myy uusia tai käytettyjä autoja. Toisin kuin perinteinen vähittäismyynti, autojen hinnoista voidaan joskus neuvotella. Myyjät työskentelevät uusien autojen tai käytettyjen autoliikkeiden palveluksessa.

Stereotypioita 

 Vuoden 1960 Yhdysvaltain presidentinvaaleissa oli juliste, jossa oli valokuva republikaanien ehdokas Richard Nixonista ja lause: "Ostaisitko käytetyn auton tältä mieheltä?".

Lähteet 

Autoliikkeet
Kaupan alan ammatit
Jesy Nelson

Jessica Louise Nelson (taiteilijanimeltään Jesy Nelson, s. 14. kesäkuuta 1991) on brittiläinen laulaja. Hän nousi suuren yleisön tietoon oltuaan brittiläisen tyttöbändi Little Mixin jäsenenä vuosina 2011-2020. Jesyn kertoman mukaan hän erosi bändistä terveyssyihin vedoten. Erottuaan yhtyeestä hän solmi levytyssopimuksen Polydor Recordsin kanssa ja julkaisi ensimmäisen soolosinglen "Boyz" Nicki Minajin kanssa lokakuussa 2021.

Vuosina 2012-2014 Nelson seurusteli juontaja Jordan Banjon kanssa.
Vuonna 2014 hän alkoi seurustelemaan Rixton yhtyeen laulaja Jake Rochen kanssa. 
Roche kosi Nelsonia 2015 ja he menivät silloin kihloihin.
Vuonna 2016 pari purki kihlauksen, koska Nelsonin mukaan Roche ei halunnut vielä lapsia ja mennä naimisiin.
Alkuvuodesta 2017 huhuttiin että Jesy ja räppäri Machine Gun Kelly seurustelivat, mutta huhuja ei ikinä vahvistettu.
2017 hän alkoi seurustella Chris Clarken kanssa, mutta pari seurusteli vain vähän aikaa.
2017-2018 Jesy seurusteli lauluntekijä Harry Jamesin kanssa.
Loppu vuodesta 2018 Nelson tapasi Bachelor-tähti Chris Hughesin, jonka kanssa seurusteli maaliskuuhun 2020.
Marraskuussa 2020 Jesy alkoi seurustelemaan näyttelijä Sean Sagarin kanssa ja heidän suhteensa kesti helmikuuhun 2021.
Maaliskuussa 2021 Jesy alkoi taas tapailemaan Harry Jamesia.
Suhteen aikana marraskuussa 2021 Jesy vietti yhdenyön jutun näyttelijä Lucien Laviscount kanssa. Laviscount on Jesyn entisen yhtyekaverin Leigh-Anne Pinnockin entinen poikaystävä vuodelta 2012.
Leigh-Annen ja Jesyn välit ovat viilenneet Jesyn lähdön jälkeen.
Harry ja Jesy olivat kuitenkin tämänkin jälkeen yhdessä ja erosivat huhtikuussa 2022.

Lähteet

Vuonna 1991 syntyneet
Elävät henkilöt
Pikatoimisto Mars

Pikatoimisto Mars oli Helsingin NMKY:n vuonna 1915 perustama työlaitos, joka tarjosi helsinkiläisille varattomille ja toimettomille pojille työtä asiapoikina ja lähetteinä. Pikatoimisto Marsilla oli myös veistolaitos, jossa valmistettiin leikki-, talous- ja huonekaluja ja oma paikanvälitystoimisto. Asiapoikien töitä hakeneiden poikien kotitausta, koulunkäynti ja entiset ammatit tarkistettiin ja jos poika täytti vaatimukset tyydyttävästi ja oli kansakoulun käynyt hänelle tarjottiin asiapojan paikkaa liikkeessä tai konttorissa. Jos työnhakijan tausta tai esiintyminen vaikuttivat epäilyttäviltä hänellä tarjottiin ensin palkallinen koulutus- ja kasvatusjakso. Toimisto pyrki myös palauttamaan yhteistyössä vanhempien kanssa töihin sellaiset pojat, joita säännöllinen työnteko Pikatoimisto Marsissa ei huvittanut tai joiden käytös ja esiintyminen esti heitä saamasta työtä yksityisiltä. Pikatoimisto Mars huolehti myös palveluksessaan olleiden poikien vaatetuksesta ja ruokkimisesta koska pojat tulivat usein hyvin köyhistä oloista.

Pikatoimisto perustettiin, koska pojat haluttiin saada pois niin sanottujen "katuammattien" (kengänkiillotus, katukaupustelu, sanomalehtien ja muiden painotuotteiden myynti ja jakelu) parista. Helsingin NMKY järjesti aluksi vapaa-ajan toimintaa sanomalehtipojille ja perusti sitten sen lisäksi veistosalin, jossa pojat saattoivat tehdä puutöitä valvonnan alaisina. Monet pojat tarvitsivat kuitenkin ansiotyötä ja tätä varten perustettiin Pikatoimisto Mars.

Pikatoimisto Mars toimi Helsingissä ainakin 1930-luvun lopulle saakka. Vastaava pikatoimisto toimi Helsingin lisäksi myös Viipurissa (per. 1920), Turussa (per. 1918), Jyväskylässä (per. 1928) ja Oulussa. Lahteen perustettiin Pikatoimisto Mars vuonna 1925 mutta sen toiminta päättyi kannattamattomana muutaman vuoden kuluttua.

Lähteet 

Suomalaiset kristilliset järjestöt
Helsingin historia
Oroluk

Oroluk on itäisiin Karoliineihin kuuluva atolli Tyynellämerellä. Hallinnollisesti se kuuluu Mikronesian liittovaltion Pohnpein osavaltioon. Oroluk sijaitsee noin 325 km länteen tai luoteeseen Pohnpein saaresta.

Orolukin atolli on luode–kaakkosuunnassa noin 31 km pitkä ja 20 km leveä. Atollin laguunin pinta-ala on 420 km2. Atollin luoteiskulmassa sijaitsee Orolukin saari, jonka pinta-ala on noin 13 hehtaaria. Orolukin saari on atollin ainoa kasvipeitteinen saari. Saarella kasvaa pääasiassa kookospalmumetsää, jonka seassa on laikuittaisesti leipäpuita (Artocarpus) ja helmiviuhkoja (Tournefortia). Yleisiä matalampia puita saarella ovat viikunat (Ficus), kuituhibiskus (Hibiscus tiliaceus), hedelmänoni (Morinda citrifolia) sekä kairapalmiot (Pandanus). Lisäksi saarella kasvaa monia ruohoja ja saniaisia. Orolukin saaren pohjois- ja länsirannat eli valtamerenpuoleiset rannat ovat enimmäkseen kivikkoisia ja eteläiset sekä läntiset eli laguuninpuoleiset rannat ovat pääasiassa hiekkarantoja.

Oroluk on ollut välillä asuttu ja välillä asumaton. 1930-luvulla Orolukin saarella asui 42 ihmistä ja 1960-luvulta alkaen saaren väkiluku on ollut 0–20 henkilöä. Saaren useimmat rakennukset on rakennettu sen kaakkoispäähän.

Lähteet 
 Buden, D. W., 1999: Reptiles, Birds, and Mammals of Oroluk Atoll, Eastern Caroline Islands — Micronesica, 31 (2):289–300 (https://citeseerx.ist.psu.edu/viewdoc/download?doi=10.1.1.510.4555&rep=rep1&type=pdf) 

Mikronesian liittovaltion saaret
Liiv

Liiv on vironkielinen sukunimi. Tunnettuja Liiv-nimisiä ovat:

 Jakob Liiv (1859–1938), virolainen runoilija ja kirjailija
 Juhan Liiv (1864– 1913), virolainen runoilija
 Toomas Liiv (1946–2009), virolainen kirjailija ja kirjallisuudentutkija
Qatarin Grand Prix 2021

Qatarin Grand Prix 2021 (virallisesti Formula 1 Ooredoo Qatar Grand Prix 2021) oli Formula 1 -kauden  20. osakilpailu, joka ajettiin 21. marraskuuta Losail International Circuitin moottoriradalla Qatarissa.

Viikonlopun aikataulu ja sää

Tulokset

Aika-ajot 

1 Max Verstappen sai aika-ajon jälkeen viiden lähtöruudun rangaistuksen hän jätettyä noudattamatta tuplakeltaisia lippuja aika-ajon viime hetkillä.
2 Valtteri Bottas sai aika-ajon jälkeen kolmen lähtöruudun rangaistuksen hän jätettyä noudattamatta keltaisia lippuja aika-ajon viime hetkillä.

Kilpailu

Sijoitukset kilpailun jälkeen 

 Huom!: Vain viiden parhaan sijoitukset sisällytetty.

Lähteet 

Qatarin Grand Prix
Osakilpailut Formula 1 -kaudella 2021